**Nr. înregistrare la Municipiul Sighișoara 22.085/06.08.2021**

**Nr. 260/05.08.2021**

**Raport de specialitate**

**la proiectul de hotărâre privind aprobarea tarifelor de folosință sau închiriere pentru Sala Sporturilor ,,Radu Voina” și baza sportivă din cartierul Târnava II, aflate în administrarea Clubului Sportiv Municipal Sighișoara**

**Doamnelor și domnilor consilieri,**

Având în vedere prevederile Regulamentului de organizare și funcționare a Clubului Sportiv Municipal Sighișoara, forma actualizată, conform Anexei nr. 1 la Hotărârea Consiliului Local Sighișoara nr. 223/30.10.2018;

Având în vedere Hotărârea Consiliului Local Sighișoara nr. 59/25.03.2021 prin care s-a aprobat transmiterea în administrarea Clubului Sportiv Municipal Sighișoara a Sălii Sporturilor ,,Radu Voina”, situată în Municipiul Sighișoara, str. Griviței, nr. 4B și a bazei sportive situată în Municipiul Sighişoara, cartier Târnava II (Bărăgan), str. Magnoliei f.nr.;

Având în vedere Hotărârea nr. 9 din 03 august 2021 a Consiliului de Administrație al Clubului Sportiv Municipal Sighișoara, prin care s-a aprobat nivelul tarifelor de folosință sau închiriere pentru Sala Sporturilor ,,Radu Voina” și baza sportivă din cartierul Târnava II, aflate în administrarea Clubului Sportiv Municipal Sighișoara;

Având în vedere prevederile Legii nr. 69/2000, Legea educaţiei fizice şi a sportului, cu modificările şi completările ulterioare și cele ale Hotărârii Guvernului nr. 884/20012 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Având în vedere prevederile Legii nr. 52/2003 privind transparența decizională în administrația publică, republicată;

Vă supunem atenției necesitatea aprobării tarifelor de folosință sau închiriere pentru Sala Sporturilor ,,Radu Voina” și baza sportivă din cartierul Târnava II, aflate în administrarea Clubului Sportiv Municipal Sighișoara.

Ștefan Eugen Oltean,

Director CSM Sighișoara